Franz-Josef Hermann Bode

Franz-Josef Hermann Bode (født 16. februar 1951 i Paderborn i forbundslandet Nordrhein-Westfalen i Vest-Tyskland) er en tysk katolsk prelat som var biskop av Osnabrück. Han har vært biskop siden 1991 og nestleder for den tyske bispekonferanse siden 2017. Innenfor denne konferanse regnes han som en av de sterkeste talsmenn for å utvide kvinners rolle i Kirken.

Liv og virke

Prest
Franz-Josef Bode ble ordinert til prest 13. desember 1975 for erkebispedømmet Paderborn,  av Paderborns erkebiskop Johannes Joachim Degenhardt.

Hjelpebiskop i Paderborn
Den 5. juni 1991 ble han utnevnt av pave Johannes Paul II til hjelpebiskop i Paderborn og til titulærbiskop av Mattiana. Han ble bispeviet 1. september 1991 i St. Liborius-katedralen av erkebiskop Johannes Joachim Degenhardt (senere kardinal) og medkonsekratorene Hans Leo Drewes og Paul Consbruch, begge to hjelpebiskoper i Paderborn.

Biskop av Osnabrück
Den 12. september 1995 ble han utnevnt til biskop av Osnabrück og ble innsatt i det embedet den 26. november 1995.

Fra 1996 til 2010 ledet han den tyske biskopskonferanses ungdomskommisjon og siden 2010 har han ledet dens pastoralkommisjon.  I september 2017 ble han valgt til nestleder for den tyske bispekonferanse. Han trakk ditt navn fra vurderingen om hvem som burde etterfølge kardinal Reinhard Marx som leder av konferansen, og hans talsperson bemerket at kardinal Marx mente det var på tide med yngre lederskap,  og at Bode var eldre enn Marx og hadde helseproblemer.

Han var en av tre biskoper som representerte den tyske biskopskonferanse ved familiesynoden i Vatikanet i oktober 2015.

I januar 2018 sa han i intervju at Vatikanets studiekommisjon for kvinnelige diakoner initiert av pave Frans i 2016 «ikke bare burde gå ut fra Tradisjonen. Vi må yte rettferdighet overfor det faktum  at kvinner i dag ofte er i svært ansvarlige stillinger i kirken». Han sa videre at han mente kirken burde velsigne forbindelser mellom samkjønnede, selv om kirken ikke kalte dem ekteskap, og «vi ville heller ikke sidestille noen velsignelse med bryllupsseremonien».

Den tyske bispekonferanse valgte ham i sin forårs-generalforsamling i 2019 i Lingen som ansvarig leder av forberedelsesforumet fos seksualmoralske spørsmål innen rammen av den kunngjorte synodale vei («Synodaler Weg») Temaet seksualitet og seksualmoral skulle biskop Bode da behandle i dialog med Zentralkomitee der deutschen Katholiken.

I mai 2019 ytret Bode at han kunne forestille seg prester med familie og i borgerlige yrker ved siden av de sølibatære prester.

I november 2019 sa Bode at han kunne forestille seg at kvinner i hans bispedømme ledet eukaristifeiringer, men anså sine forhåpninger som urealistiske. Han utnevnte en kvinne til menighetsledere (Pfarraufbetragte) og sa han hadde planer om å la kvinner fylle halvparten av disse stillingene.

Den 14. mars 2023 kunngjorde biskop  Franz-Josef Bode at hans bispedømme skulle iverksette med det samme en rekke beslutninger fattet på det da nettopp avsluttede møtet i forsamlingen Der Synodale Weg, blant dem velsignelsesfeiringer for homoseksuelle forbindelser. Han sa: Resolusjonene fra de siste synodalforsamlingene, støttet av et overveldende flertall av biskoper og lekfolk, gir oss den medvind vi trenger for konkrete endringer i vårt bispedømme.»

Kort før dette hadde en amerikansk kardinal sterkt argumentert for (men ikke forordnet i sitt bispedømme) nettopp slike velsignelsesseremonier, noe som møtte umiddelbart motbør. Én amerikansk biskop, Thomas J. Paprocki, påpekte at slike og andre «heretiske» lærefremlegg hos en kirkeleder kvalifiserte til ekskommunikasjon og tap av embede, ut fra kirkeloven. I katolske medier ble det også trukket sammenligninger med biskoppelige utsegn i Belgia og Tyskland.  

Den 25. mars 2023, fratrådte Bode i en alder av 72 år som biskop av Osnabrück. Biskop Franz-Josef Bode hadde tidligere klart avvist å søke om fratreden etter at en rapport om misbrukssaker i hans bispedømme hadde kommet til at han hadde sviktet i behandlingen av slike saker. Det var ingen indikasjon forut for kunngjøringen den 25. mars at Bode hadde ombestemt seg og tilbudt seg å trekke seg.

 Verker i utvalg 
 Zeit mit Gott. Ein Stundenbuch. Advent und Weihnachten, Fastenzeit und Ostern. Katholisches Bibelwerk, Stuttgart 2005, ISBN 978-3-460-28044-1.
 Zeit mit Gott. Ein Stundenbuch II. Zeit im Jahreskreis, Heiligenfeste. Katholisches Bibelwerk, Stuttgart 2008, ISBN 978-3-460-28077-9.
 Priester: Wurzeln und Visionen einer spannenden Berufung. Dom Buchhandlung, Osnabrück 2009, ISBN 978-3-925164-46-0.
 Barmherzigkeit üben. Die sieben geistigen Werke der Barmherzigkeit neu entdecken. Fastenmeditationen 2016 von Bischof Dr. Franz-Josef Bode mit der Dommusik im Dom zu Osnabrück. Dom Medien GmbH, Osnabrück 2016.
 Einer angemessenen persönlichen und pastoralen Unterscheidung Raum geben. Die Bergpredigt als Schule der Unterscheidung. Herausgegeben vom Bistum Osnabrück, Mai 2017.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Cesare Orsenigo (1873-1946) *1922
 Kardinal Lorenz Jaeger (1892-1975) *1951
 Erkebiskop Johannes Joachim Degenhardt (1926-2002) *1968
 Biskop Franz-Josef Hermann Bode (1951-) *1991

 Litteratur 
 Theodor Kettmann og Johannes Wübbe (utg.): ZeitGeist?! Heutige Lebenswelten als heilsame Provokation für Theologie und Kirche. (Festschrift zum 25. Jahrestag seiner Bischofsweihe) Pustet, Regensburg 2016, ISBN 978-3-7917-2830-8.
 Christof Haverkamp: Der behutsame Reformer – Franz-Josef Bode – 25 Jahre Diözesanbischof.'' Bonifatius-Verlag, Paderborn 2020, ISBN 978-3-897-10-879-0.

Referanser

Tyske katolske biskoper
Personer fra Paderborn
Linjen Rebiba